"Setswana Puo ya Gae (HL)/P1 3 DBE/Ngwanaitseele 2017 NSC KAROLO YA A: TEKATLHALOGANYO POTSO 1 1.1 Buisa temana e e latelang, mme morago o arabe dipotso. SETLHANGWA A (TEMANA) 1 Mphebatho ke sekolo se segolo sa mo Thaba-ya-Batho. Se simolola ka mophato wa bosupa go fitlha ka marematlou. Ke sekolo sa basimane le basetsana. Mo go sona go dihosetele tse di agetsweng baithuti go tswa kgakala le gaufi. Se agilwe dikilometara di ka nna pedi go tswa mo motseng kwa borwabotlhaba. Fa o leba mo kgorong, o fitlhela go kwadilwe ka ditlhaka 5 tse dikgolo leina la sekolo. Fa tlase ga leina ke ditlhaka dingwe, e kete motheo wa sekolo. Fa ke gakologelwa sentle di kwadilwe 'LE ARAMELE LE SA TLHABILE'. 2 Motheo o ga o a tlhotšhwa fela, tota le tlhabile mo Mphebatho. Ba ba nang le matlho go bona, le ditsebe go reetsa, se agetswe bona. Ba ba tlholegang go 10 dirisa monyetla o, ba tlaa thanya lomapo lo le tsebeng. 3 Go dikaganyetsa ntlo e ya lesedi, ke legora le legolo la bothale, ka kgoro e le nngwe fela. Kgoro e lebagane thwi le kantoro ya ga mogokgo, gore a bone sengwe le sengwe se se tlhagang kwa ntlheng eo. Go meago e le mene e e nang le diphaposi di le thataro mongwe le mongwe. Fa gare ga meago, 1 5 mo lebaleng le go tshwarelwang thapelo ya mo mesong, go ikadile phate ya lenaga, e e tlhokomelwang sentle ka dinako tsotlhe. O tlaa fitlhela e re tala! mo ditlheng tsotlhe tsa ngwaga. Mo go felelang matlho, ke ditšhese tsa mebalabala, tse di gogelang motho a le kgakala. Go tswa kwa kgorong ke ditlhare tse di jetsweng ka mokoloko mme di dikaganyeditswe ke mafika a a 20 kalakilweng ka bosweu. 4 Kwa bophirima jwa diphaposi re fitlhela kantoro ya mogokgo, ya mothusamogokgo le tsa ditlhogo tsa mafapha. Gaufi le kantoro tse, laeborari, laboratori le letangwana la ditlhapi. Ka fa letlhakoreng ke ntlo ya thutatlhweko le kapeo. Dilaterina tsa barutabana le tsa bana di kwa botlhaba jwa diphaposi. 25 Go epilwe metsi le ona tota motlakase o tsentswe. Bana ba sekolo se ba itsege ka tlotlo ya bona le boikobo. Ba itse gore motho yo mogolo ke eng, le gore o tlhoka go direlwa eng. Ntlo e e phatsimang lesedi e, e eme gaufi le thaba ya Tlakone. Barutegi ba nyeuma jaaka diboko mo motseng o, ka 'naga dimpalo e bolaile masarwa'. 30 5 Mogokgo wa Mphebatho ke morena Modingwana. O ne a phutholotse motshweneng ka a lemogile gore ditlamelwana tsa pula di baakanngwa go sa le gale. O mo utlwe a setse a tšhoma, o ne o ka rata go itse puo ya mohumagadi. A se bogale a le botlhale. Motlhamongwe o ne a ithutile dithuto tsa bosaekholoji. O ne a tlhaloganya ngwana sentle thata. Fa a ka go šeba 35 mo matlhong o tswa nnete yotlhe o sa fitlhe sepe. A sa itse go dirisa thupa. Barutwana ba sa eletse go mmona a e tshotse. Mo matlhong a bana e le motsadi, tsala le mogakolodi. Mo matlhong a gagwe, barutwana ba lekana botlhe, barutabana ba le mo maemong a a tshwanang. A ila molato e seng motho. 40 Kwalololo e ileditswe Phetla"